Бұйрығына 2-қосымша

**Қазақстан Республикасы аумағында орналасқан мүлікті иеліктен шығару кезінде құн өсімінен алынатын табыстар бойынша салық есептеу қағидалары мен мерзімдері**

**1-Бөлім. Жалпы ережелер**

1. Осы Қазақстан Республикасында орналасқан мүлікті өткізуден түскен құн өсімінен алынатын кірістерге салық есептеу қағидалары мен мерзімдері Қазақстан Республикасының Салық кодексінің (бұдан әрі – Салық кодексі) 687-бабы 15-тармағына сәйкес әзірленген және Қазақстан Республикасында орналасқан мүлікті өткізуден түскен құн өсімінен алынатын кірістерге салық есептеу тәртібін айқындайды.

**2- Бөлім. Құн өсімінен алынатын кірістерге салық есептеу тәртібі**

2. Салық есептеу Қазақстан Республикасында орналасқан мүлікті, мүлкі өткізілуге жататын акциялар мен қатысу үлестерін қамтамасыз ететін резидент-заңды тұлғаға өткізу туралы мәліметтер негізінде, уәкілетті мемлекеттік және жергілікті атқарушы органдар ұсынған деректер бойынша жүзеге асырылады.

3. Егер салық агенті – акцияларды, қатысу үлестерін иеліктен шығаратын заңды тұлға-резидент Салық кодексінің 687-бабының 11, 12, 13 және   
14-тармақтарының талаптарын орындамаса, мемлекеттік кірістер органы салықты есептеуді уәкілетті мемлекеттік және жергілікті атқарушы органдар ұсынған мәліметтердің негізінде жүзеге асырады және бұл ретте Салық кодексінің 682-бабында белгіленген мөлшерлемелер қолданылады.

4. Қазақстан Республикасы Қаржы министрлігінің Мемлекеттік кірістер комитеті есептеулер тізілімін қалыптастырады және оны алған күннен бастап 3 (үш) жұмыс күні ішінде салық төлеушінің жеке шотында есеп жүргізуді қамтамасыз етеді.